CELEX: 32013D0326
Language: lt
Date: 1371772800000
Title: 2013/326/ES: 2013 m. birželio 21 d. Tarybos sprendimas, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Österreichische Nationalbank išorės auditorių

27.6.2013   
            
            
               LT
            
            
               Europos Sąjungos oficialusis leidinys
            
            
               L 175/56
            
         TARYBOS SPRENDIMAS
   2013 m. birželio 21 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Österreichische Nationalbank išorės auditorių
   (2013/326/ES)
   EUROPOS SĄJUNGOS TARYBA,
   atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
   atsižvelgdama į 2013 m. balandžio 17 d. Europos Centrinio Banko rekomendaciją ECB/2013/8 Europos Sąjungos Tarybai dėl Österreichische Nationalbank išorės auditorių (1),
   kadangi:
   
               (1)
            
            
               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
            
         
               (2)
            
            
               padarius pakeitimus, Österreichische Nationalbank įstatymu dabar numatyta, kad Österreichische Nationalbank kiekvienais metais renka vieną išorės auditorių ir vieną pakaitinį išorės auditorių, o ne du išorės auditorius ir du pakaitinius išorės auditorius. Pakaitiniam išorės auditoriui įgaliojimai bus suteikti tik tuo atveju, jei išorės auditorius negalės atlikti audito;
            
         
               (3)
            
            
               
                  Österreichische Nationalbank išorės auditorių ir pakaitinių išorės auditorių įgaliojimai pasibaigė po 2012 finansinių metų audito. Todėl būtina paskirti išorės auditorius nuo 2013 finansinių metų;
            
         
               (4)
            
            
               
                  Österreichische Nationalbank 2013 finansiniams metams nauju išorės auditoriumi pasirinko KPMG Wirtschaftsprüfungs- und Steuerberatungs AG, o nauju pakaitiniu išorės auditoriumi – PwC Wirtschaftsprüfung GmbH;
            
         
               (5)
            
            
               išorės auditoriaus ir pakaitinio išorės auditoriaus įgaliojimai atnaujinami kasmet, nei vieno iš jų įgaliojimai negali viršyti iš viso penkerių metų laikotarpio;
            
         
               (6)
            
            
               ECB valdančioji taryba rekomendavo, kad KPMG Wirtschaftsprüfungs- und Steuerberatungs AG būtų paskirta Österreichische Nationalbank išorės auditoriumi, o PwC Wirtschaftsprüfung GmbH –pakaitiniu Österreichische Nationalbank išorės auditoriumi 2013–2017 finansiniams metams;
            
         
               (7)
            
            
               reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),
            
         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 9 dalis pakeičiama taip:
   
      „9.   KPMG Wirtschaftsprüfungs- und Steuerberatungs AG patvirtinama Österreichische Nationalbank išorės auditoriumi, o PwC Wirtschaftsprüfung GmbH – pakaitiniu Österreichische Nationalbank išorės auditoriumi 2013–2017 m. finansiniams metams.“.
   
   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.
   
      Priimta Liuksemburge 2013 m. birželio 21 d.
      
         
            Tarybos vardu
         
         
            Pirmininkas
         
         M. NOONAN
      
   
   
      (1)  OL C 115, 2013 4 23, p. 1.
   
      (2)  OL L 22, 1999 1 29, p. 69.